Daniel Migliosi

Den Daniel Migliosi, gebuer den 23. Juli 2004 zu Esch-Uelzecht, ass e lëtzebuergeschen Trompettist, Komponist an Arrangeur.

 Liewen 
Den Daniel Migliosi gouf an enger musikalescher Famill gebuer. Am Alter vun 9 Joer huet seng musikalesch Ausbildung ugefaangen. No éischte Schrëtt an der Keeler Duerfmusek an an der regionaler Museksschoul ass hien an den Escher Conservatoire an an de Conservatoire vun der Stad Lëtzebuerg gaangen. 2019 krut en eng Bourse vun der "Brassweek Samedan"https://www.brassweek.com an der Schwäiz, wou hie bei den Trompettiste Gábor Tarkövi, Laura Vukobratovic, Frits Damrow, Wolfgang Guggenberger, Klaus Schuhwerk a Benny Brown an de Coursë war.

Mat 16 Joer krut den Daniel Migliosi am Joer 2020 eng Derogatioun vum Educatiounsministère, fir parallel zur Secondairesschoul op der Kölner Héichschoul fir Musek an Danz kënnen ze studéieren, wou hien an de Klasse vun de Professeren Andy Haderer a Matthias Bergmann war. Am selwechte Joer gouf hien éischten Trompettist vum Jugendjazzorchester Saar an ass mat senger Band Retrospective 5tet opgetrueden. 2021 huet hien den Daniel Migliosi 5tet gegrënnt.

Zu senge Virbiller zielen ë. a. de Miles Davis, Joe Henderson, Joel Ross, Immanuel Wilkins, Walter Smith III, Ambrose Akinmusire, Philip Dizack, Branford Marsalis, Lee Morgan an de Blue Mitchell.

Jazzgruppen
Retrospective 5tet
Daniel Migliosi (Trompett)
Etienne Grüness (Gittar)
Denis Ascani (Piano)
Jan Seemann (E-Bass)
Mathieu Clement (Schlogezei)

Daniel Migliosi 5tet
Daniel Migliosi (Trompett)
Adrian Gallet (Tenorsaxophon)
Benedikt Göb (Piano)
Jan Blikslager (Kontrabass)
Mathieu Clement (Schlogezei)

Discographie
2022: Left On Scene. Album, CD. Label: Mons Records LC06458 (Debut album)https://monsrecords.de/en/daniel-migliosi-left-on-scene-2/
2024: On The Edge. Album, LP. Ouni Label.

 Auszeechnungen 
2024 gouf hie mam Lëtzebuerger Musekspräis, dee vum Kulturministère organiséiert gëtt, an der Kategorie „Nowuesstalent“ ausgezeechent.

 Literatur 
Kölsch, Thomas, 2023. Reifeprüfung. Daniel Migliosi veröffentlicht noch vor dem Abi sein Debüt. Jazzthetik Magazin #310, Januar/Februar 2023.

 Um Spaweck 

 Websäit vum Daniel Migliosi
https://culture.lu/blog/articles/interviews/daniel-migliosi

Kategorie:Lëtzebuergesch Komponisten
Kategorie:Lëtzebuergesch Trompettisten
Kategorie:Gebuer 2004
Kategorie:Lëtzebuergesch Jazzmuseker